*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*89. számú előterjesztés*

Bátaszék Város Önkormányzat Képviselő-testületének 2021. június 21-én

16,00 órakor megtartandó RENDKÍVÜLI ülésére

TOP általános iskola energetikai projekttel kapcsolatos döntések

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Pénzügyileg ellenőrizte:** Nagyné Gyura Györgyi pénzügyi irodavezető  **Tárgyalja:-** |

***Tisztelt Képviselő-testület!***

A TOP 3.2.1-16-TL1-2019-00026 azonosítószámú „A Bátaszéki Kanizsai Dorottya Általános Iskola B és C épületének energetikai korszerűsítése” megnevezésű projekt megvalósítása során a kivitelezési munka elvégzésére beérkezett árajánlatok alapján a többlet forrás igény benyújtása kapcsán a projektmenedzser az alátámasztó dokumentumok előkészítésekor ellentmondást tapasztalt az energetikai tanúsítványok alapadataiban és az épületenergetikai/technológiai felmérés összefoglaló/nyilatkozatban.

A tanúsítványokban szereplő téves adatok alapján megállapított támogatási összeg alacsonyabb, mint amire a beruházás során várhatóan jogosulttá válhatna az önkormányzat.

Növelt támogatási összeg akkor állapítható meg, ha a tanúsítvány felülvizsgálatra kerül és a helyes adatokkal kitöltött dokumentumok kerülnek benyújtásra a többlet forrás igényhez.

Ennek előkészítése érdekében alábbi szakértői szolgáltatás elvégzése kértünk be ajánlatokat:

Épületenergetikai tanúsítvány készítése a meglévő állapot szerint.

Épületenergetikai tanúsítvány készítése a tervezett állapot szerint.

Épületenergetikai/technológiai felmérés összefoglaló/nyilatkozat készítése.

Ajánlattételre szóló felhívás került kiküldésre három vállalkozónak.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

1. Az ajánlattevő neve: Artus Galéria Kft.

6791 Szeged, Gyalu utca 6.

Ajánlati ár: 1.250.000,-Ft + 27% Áfa ( Ft)

Összesen: 1.587.500,- Ft

2. Az ajánlattevő neve: Térhatás Építészeti és Mérnöki Kft.

7621 Pécs, Mária u. 31.

Ajánlati ár: 1.115.000,-Ft + 27% Áfa ( Ft)

Összesen: 1.416.050,- Ft

3. Az ajánlattevő neve: Tiringer Építőipari Kft.

7140 Bátaszék, Garay J. u. 8.

Ajánlati ár: 1.079.500,-Ft + 0% Áfa AAM ( Ft)

Összesen: 1.079.500,- Ft

Javasoljuk a Tiringer Építőipari Kft. ajánlattevővel bruttó 1.079.500,-Ft összeggel történő szerződéskötést.

Várhatóan az épületenergetikai/technológiai felmérés összefoglaló/nyilatkozat alapján várhatóan nem lesz szükség a 180/2021. (V. 31.) önkormányzati határozatban szerepeltetett 16.391.070,-Ft saját forrásra, így javasoljuk e határozat hatályon kívül helyezését.

Megjegyzés:

A fenti dokumentumok felhasználásával indítandó közbeszerzési eljárás újabb szakértői díjat nem generál, mivel a jelenleg érvényes megbízási szerződés az új eljárás megindítására is kiterjed.

A felülvizsgálatra szoruló energetikai tanúsítványt a Renergy Consulting Kft. (7624 Pécs, Tettye dűlő 2/1.) készítette. Ennek költségének (820.000,- Ft + áfa, összesen: 1.041.400,- Ft) elszámolhatósága kérdéses a mostani információk alapján.

***1. számú H a t á r o z a t i j a v a s l a t :***

**TOP 3.2.1-16-TL1-2019-00026 azonosítószámú „A Bátaszéki Kanizsai Dorottya Általános Iskola B és C épületének energetikai korszerűsítése” megnevezésű projekthez szakértői szolgáltatás elvégzésére vállalkozókiválasztására**

Bátaszék Város Önkormányzatának Képviselő-testülete;

1. a szakértői feladatok elvégzésével – épületenergetikai tanúsítvány készítése a meglévő állapot szerint, épületenergetikai tanúsítvány készítése a tervezett állapot szerint, épületenergetikai/technológiai felmérés összefoglaló/nyilatkozat készítése – a legalacsonyabb ajánlati árat tevő Tiringer Építőipari Kft.-t (7140 Bátaszék, Garay J. u. 8.) bízza meg,
2. a feladat ellátásához szükséges bruttó 1.079.500,- Ft vállalkozói díj kifizetését az önkormányzat 2021. évi költségvetésének általános tartalék kerete terhére biztosítja.

*Határidő: 2021. június 30.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Tiringer Építőipari Kft.

Bátaszéki KÖH városüz. iroda

Bátaszéki KÖH pénzügyi iroda

irattár

***2. számú H a t á r o z a t i j a v a s l a t :***

**„A Bátaszéki Kanizsai Dorottya Általános Iskola B és C épületének energetikai korszerűsítése” című és TOP-3.2.1-16-TL1-2019-00026 azonosító számú projekt megvalósításához további forrás biztosításáról szóló 180/2021. (V. 31.) önkormányzati határozat hatályon kívül helyezésére**

Bátaszék Város Önkormányzatának Képviselő-testülete „A Bátaszéki Kanizsai Dorottya Általános Iskola B és C épületének energetikai korszerűsítése” című és TOP-3.2.1-16-TL1-2019-00026 azonosító számú projekt megvalósításához további forrás biztosításáról szóló 180/2021. (V. 31.) önkormányzati határozatot hatályon kívül helyezi.

*Határidő: azonnal*

*Felelős*: Dr. Bozsolik Róbert polgármester

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

irattár